אין לבלבל עם אין לבלבל ערך זה עם הערך "גשר האבן הגדול".

**גשר האבן** (במקדונית: **Камен мост**; באלבנית: **Ura e gurit**, בטורקית: **Taşköprü**) הוא גשר מעבר מעל הנהר וארדאר שבסקופיה, בירת מקדוניה הצפונית. הגשר מוכר גם בשם **גשר דושאן** (במקדונית ובסרבית: **Душанов мост**) על שמו של סטפן אורוש הרביעי דושאן. הגשר נחשב לסמל של סקופיה והוא היסוד העיקרי של שלט האצולה של העיר (אנ') ושל דגל העיר (אנ'). הגשר מחבר את כיכר מקדוניה עם הבזאר הישן של העיר.

אדריכלות
--------

הגשר בלילה
גשר האבן בנוי מגושי אבן מוצקים ונתמך על ידי עמודים יציבים המחוברים עם 12 קשתות חצי עגולות. אורך הגשר הוא 214 מטרים (702 רגל), ורוחבו הוא 6 מטרים (20 רגל). בית הקצינים, שהיה ליד הגשר, שוחזר לאחרונה.

היסטוריה
--------

גשר האבן הנוכחית נבנה על יסודות רומיים בחסותו של הסולטאן מהמט השני בין 1451 ל-1469. מרבית גשר האבן מקורו מהתקופה העות'מאנית, ולאורך כל מאות השנים, גשר האבן נפגע לרוב ואז תוקן. ישנן עדויות היסטוריות שהוא סבל פעם במהלך רעידת האדמה הגדולה (אנ') ב-1555, אשר פגעה או הרסה מאוד את ארבעת העמודים שלו. שיפוצים של הגשר בוצעו באותה השנה. כמה הוצאות להורג פומביות התרחשו גם על הגשר, כמו הוצאתו להורג של קרפוש (אנ') ב-1689.

בזמן מלחמת העולם השנייה, ב-1944, הונחו על ידי הנאצים חומרי נפץ. על פי בקשתם של יקירי העיר, הגרמנים ויתרו ברגע האחרון והגשר ניצל מהרס. השחזור האחרון של הגשר החל ב-1994. השיפוצים האלו נמשכו למשך כשבע שנים. בזמן שיפוצים אלו, אסור היה לאנשים לחצות את הגשר ועבור בעלי מלאכה רבים שעובדים בבזאר העתיק הסמוך לגשר הביא להשפעות כלכליות שליליות. מגדל השמירה בצורת מחראב שוחזר ב-2008.

שני חלקים של סקופיה שסימלו את הניגודים העירוניים שלה: "עות'מאנים" או "מודרניים", "ההיסטורי" או "הסוציאליסטי", "האלבני" או "המקדוני" מפוצלים על ידי הנהר וארדאר ומחוברים זה לזה על ידי גשר האבן. במאה ה-21, רוב המיעוטים בעיר הבירה רואים בגשר האבן כמייצג את הפיצול בין שני חלקיה של סקופיה.

גלריה
-----

* גשר האבן וכיכר מקדוניה בראשית שנות ה-20 של המאה ה-20גשר האבן וכיכר מקדוניה בראשית שנות ה-20 של המאה ה-20
* גשר האבן ב-1909גשר האבן ב-1909
* כתובת על הגשרכתובת על הגשר
* גשר האבן בלילהגשר האבן בלילה
* לוח זיכרון באתר הוצאתו להורג של קרפושלוח זיכרון באתר הוצאתו להורג של קרפוש
* גשר האבןגשר האבן
* גשר האבןגשר האבן
* גשר האבן, תצלום משנות ה-50 של המאה ה-20גשר האבן, תצלום משנות ה-50 של המאה ה-20
* נוף לגשר האבן ולכיכרנוף לגשר האבן ולכיכר

קישורים חיצוניים
----------------

ויקישיתוף מדיה וקבצים בנושא **גשר האבן** בוויקישיתוף

הערות שוליים
------------

1. ↑  Steven Enich, Tsar Dušan's bridge in Skopje (built in 1350), 1982-08-01
2. ↑  Official portal of the city of Skopje: City symbols (אורכב 29.09.2014 בארכיון Wayback Machine). – Retrieved on 13 May 2009.
3. ↑  Ragaru 2008
4. ↑  Stone bridge, Skopje, Macedonia (אורכב 26.05.2011 בארכיון Wayback Machine)
5. ↑  Kameniot Most na Vardar, Skopje (ארכיון)
6. ↑  Macedonia, Bradt Travel Guid, Thammy Evans, Bradt Travel Guides, 2010 (אורכב 30.07.2020 בארכיון Wayback Machine), מסת"ב 1841622974, p. 139.
7. ↑  **Skopje In Your Pocket**, In Your Pocket. (באנגלית)
8. ↑  Jovan Popovski, **Macedonia**, Turistička štampa, 1969. (באנגלית)
9. 1 2  Ragaru 2008
10. ↑  Ragaru, Nadege (2008). "The Political Uses and Social Lives of "National Heroes": Controversies over Skanderbeg's Statue in Skopje". *Südosteuropa*. **56** (4): 554. אורכב מ-המקור ב-2019-02-22. נבדק ב-2020-07-26.